Uitsig is asemrowend. Alles wat jy nodig het, is in die wooneenheid. Was baie skoon en veral nou met Covid kon 'n mens ruik met die eerste intrapslag dat alles goed skoongemaak is.
Ek was net voor die besige vakansieseisoen op Stilbaai. Dit het tot gevolg gehad dat daar nie 'n toeloop van mense en verkeer was nie, wat vir my ideaal en baie rustig was. Die verblyf is besonder keurig en netjies, en Trudie doen uitsonderlike moeite om alle reëlings so maklik as moontlik te maak. ’n Aangename, ontspanne besoek.
Ons het die verblyf baie netjies gevind en uitstekend toegerus met alle benodigdhede. Die Strandloper is baie goed geleë en naby aan restaurante asook aan die inkopiesentrums. Baie veilig en kon ons met 'n geruste hart gaan stap op die staproete langs die riviermond.
Ek het regtig so lekker gebly daar! Stylvolle, pragtige en netjiese woning met alles wat ons nodig gehad het. Baie dankie vir die wonderlike geleentheid! Wat 'n heerlike wegbreek!
Dankie Trudie dat ons hierdie pragtige en netjiese vakansieverblyf van julle kon ervaar. Ons sal beslis weer in die toekoms daarvan gebruik maak. Daar is min vakansie verblyf wat so goed en netjies toegerus is. Voorwaar 'n wonderlike plek.
Van die bespreking tot die verblyf was puik. Trudie het seker gemaak alles is in orde en het alle vrae volledig en tydig beantwoord. Baie skoon en netjies met ons aankoms. 'n Heerlike eenheid met alles wat nodig is vir 'n rustige vakansie by die see, die braai is die hoogtepunt waar jy heeldag kan sit en uitkyk. Ons gaan beslis weer.